Dinge tussen Rob, Kristen steeds 'gespanne' | Nuus24
Los Angeles – Robert Pattinson vertrou Kristen Stewart nog nie heeltemal nie. Die 26-jarige akteur twyfel oor die besluit wat hy gemaak het om Stewart terug te neem nadat sy 'n skelm verhouding met Rupert Sanders, regisseur van Snow White and the Huntsman, gehad het. 'n Bron na aan die paartjie het gesê: "Die liefdestorie tussen Robert en Kristen is steeds 'n raaisel; dit is 'n vreemde verhouding. Ten spyte van bewerings dat alles rooskleurig is, is hy nog nie daarvan oortuig of dit die regte besluit was om hul verhouding nog 'n kans te gee nie."Sy familie en vriende is steeds teen die idee, en hoewel hy sy eie besluite neem, is daar tye wanneer hy dink hulle is reg."En daar is tye wanneer hy Stewart voortdurend uitvra oor die skelm verhouding, so dis alles steeds baie gespanne." Pattinson en Stewart hoop hul sterk vriendskap kan help om hul verhouding te herbou en hulle fokus daarop om dinge op die oomblik platonies te hou. Die paartjie het glo 'n vakansie in 'n afgeleë Brasiliaanse reënwoud bespreek in 'n poging om hul romanse te hervat.Hulle gaan in aparte beddens slaap nadat 'n terapeut dit aanbeveel het. – Bang Showbiz– Volg Nuus24 op Twitter Lees meer oor: robert pattinson | kristen stewart | bekendes VOLGENDE OP NUUS24X